title: Panganggé Payas Agung
text: Payas agung sané istri duurné marupa angkin prada kategepin antuk ambed sané kakilitan ka pala. Kamben sané istri biasané nganggén kamben songkét khas Bali sané luih ngulangunin. Kamben songkét punika mangdané ngilidin matan batis. Ring kanta sané istri madaging badong emas. Payasan rambut sané istri kangkenin masanggul Bali kawewehin antuk gelungan emas. Wangun pepayasan agung ring prarai sank istri etahnyané nganggén srinata ring lelata sané pinaka lambang kedewasaan, ring tengahing lelata ketah madaging gecek barak sané pinaka cihna karahajengan miwah karahayuan, saha ring rambutnyané madaging saluir sekar.